钦定古今图书集成/明伦汇编/官常典/第617卷 > 伍佐
## 钦定古今图书集成/明伦汇编/官常典/第617卷 > 伍佐

按《宝庆府志》：“佐字文峰，新化人。弘治中，由乡举任河
南府通判。不尚威严，政勤抚字。四载，迁安宁知州。州
民多寄户影射差徭，编籍申白，故弊悉除。转赣州同
知，征属县龙南，连捣山巢，馘获有功。总督潘中丞上
其绩，升思南知府。在任劝农桑，修学校，置祭器，驱虎
患，以目疾乞休。居官二十年，廉介不苟。归家恬退自”
如，寄意诗文以自娱，郡邑守令罕见其面。著有《文峰
集》，祀乡贤。